ইমরানের দেশের বাড়ি নওগাঁ, যাকে প্রেমিক হিসেবে আমরা এই গল্পে খুজে পাই। অবশ্য তার প্রেমটা একটু ভিন্ন, প্রেমিকাটাও একটু ভিন্ন , যার নাম শান্তি কিন্তু এই শান্তি নামের মেয়েটি ইমরানকে সবসময় অশান্তির মধ্যেই রাখে। উঠতে বসতে হাটতে চলতে ঘুরতে খেতে এমনকি ঘুমাতেও ইমরান শান্তির কাছে ডমিনেট হয়। এই বিষয়টা নিয়ে ইমরানের মধ্যে কিঞ্চিত সমস্যা থাকলেও সেটা প্রকাশ করার ক্ষমতা আমরা খুজে পাই না গল্পের প্রথম দিকে। এই কারনে ইমরানের কোন গ্রহনযোগ্যতা নেই তার বন্ধু মহলে। ইদানিং শান্তির বাড়ি থেকে বিয়ের পাত্র দেখা শুরু হয়ে গেছে আর ইমরানের জীবনে শুরু হয়ে গেছে আরও ভয়ংকর সব অশান্তির।